R72 000 per dag vir uitvoerende hoofde | Netwerk24
Professor veg om lewe ná 'huisroof'
'n Week nadat sy bejaarde ma koelbloedig vermoor is, veg 'n bekende professor in chemie van Brakpan steeds in die hospitaal om sy lewe.
Groep stenig man wat glo meisie met mes steek
In nog 'n voorval van straatgeregtigheid in die Vrystaat is 'n jong man van Phokeng, Welkom, vermoor toe 'n groep mense op hom toegesak en hom gestenig het omdat hy glo sy meisie met 'n mes gesteek het.
Aanvaller 'probeer ringe van vrou se vingers afbyt'
'n Aanvaller het na bewering sy 62-jarige slagoffer se ringe van haar vingers probeer afbyt.
Gesoek: 'n Netjiese Boksege
Om die Italianers se "innerlike Dawid" te tem, gaan verg dat die Bokke se voorspelers Saterdag in Padova moet wys wie's baas.
Mutaz raap kroon voor Wayde en Mo weg
'n Verrassing het hom Vrydagaand in Monaco afgespeel toe Mutaz Essa Barshim van Katar as die Internasionale Vereniging van Atletiekfederasies (IAAF) se Mansatleet van die Jaar aangewys is bo Wayde van Niekerk en Mo Farah.
Rassie blink met kolf, dog Cobras klop Lions
'n Skitterende voorlaaste boulbeurt deur Rory Kleinveldt het die Cape Cobras Vrydagaand gehelp om hul eerste wedstryd van die seisoen se plaaslike T20-krieketreeks te wen.
'Afgradering kom weens korrupsie, selfverryking'
Al die afgraderings vanjaar kon vermy gewees het as die regering opgetree het in die belang van alle Suid-Afrikaners, sê die CEO Initiative.
S&P gradeer SA af; randskuld nou ook rommel
Die valbyl het op Swart Vrydag geval en Suid-Afrika is nou by nóg 'n kredietgradeerder rommelstatus.
Moody's is SA genadig
Moody's Investors Service het besluit om Suid-Afrika nié af te gradeer nie, maar die gradering op hersiening te neem.
Onthou maar liefs net ou liefdes
Die meeste van ons onthou ons eerste liefde. kykNet het selfs deesdae 'n program waarin mense eerste liefdes opspoor. Cupido spring op die TV-skerm rond.
Rooikappie se ouma se neus en ore wás groter
Dit mag dalk voel of jy al die jare nog dieselfde mens is as daardie jongeling op die ou foto, maar daar is haas 'n sel in jou liggaam van destyds wat nog aan jou behoort.
Ná die 3de keer sing ek 'die son gaan nooit set'
Kyk, ek is #mos van donkie­jare se tyd af 'n reuse-Afrikaansepopmusiekaanhanger. Dit kom uit my st. 5-dae, toe my suster en haar vriendin Cielie my op ons stoep al om die pilare, al om die pilare geleer dans het.
'Towerfluit' se visuele wêrelde gryp aan
'n Fantasiewêreld met allerlei avonture ontvou in hierdie nuwe produksie van Mozart se Die Towerfluit, aangebied deur Kaapstad Opera en die Universiteit van Kaapstad (UK) se operaskool.
Gestremdes vier vermoëns in Kunstekaap
Verskeie kunstenaars, onder wie dansers in rolstoele wat in verskeie genres werk, kom van 28 November tot 2 Desember byeen in die Kunstekaap in Kaapstad.
'Slegte seks' laat Wilbur Smith kortlys haal
Wilbur Smith het dit weer gedoen.
Sommige mense stel Pole vandag nog voor as 'n agterlike, verarmde land met geroeste fabrieke, stede wat in rookmis omhul is, met somber inwoners wat steeds swaar onder die eertydse kommunistiese onderdrukking gebuk gaan. Pole is presies die teenoorgestelde. Met steeds relatief min toeriste is Pole een van die mees bekostigbare bestemmings wat beslis jou grootste verwagtinge sal oortref. Kom stap gerus saam deur die Poolse stad Krakow.
Skep asem hoog in die berge
Terwyl al my kollegas beplan aan 'n lekker vakansie oor Kersfees en Nuwejaar moet ek sorg dat die besigheid se wiele bly draai.
Vra vir Ernst: Baie onbekende aalwynsoorte in Afrika
Ernst, ek het 'n aalwyn in my tuin wat vanaf noordelike Mosambiek kom. Die plant is om en by 30 cm hoog en effens wyer en stadig groeiend.
R72 000 per dag vir uitvoerende hoofde
Deur Elvira Wood 08 Augustus 2017 05:58
Leslie Yuill, verantwoordelik vir vergoeding by Deloitte.Foto: Verskaf
Die uitvoerende hoofde van die 100 grootste maatskappye wat op die JSE genoteer is, verdien gemiddeld R72 176 per dag.
Dit sluit in hul basiese salaris, voordele, hul bydrae tot 'n mediese fonds en aftreevoordele, asook hul jaarlikse kontantbonusse. Volgens Deloitte beloop dié bedrag gemiddeld R17,9 miljoen per jaar.
Bonusse uitgesluit, daal dié bedrag tot sowat R38 915 per dag of R9,6 miljoen per jaar.
Dié syfers kom uit Deloitte se verslag Change, wat fokus op hoe uitvoerende hoofde se salarisse met hul maatskappy se prestasie vergelyk.
Leslie Yuill, verantwoordelik vir vergoeding by Deloitte, sê die feit dat uitvoerende hoofde sulke reusebedrae verdien, bly 'n twispunt, veral in Suid-Afrika waar die werkloosheidskoers nou volgens die eng definisie 27,7% is.
Dit is volgens die nuutste arbeidsmagpeiling wat Statistieke Suid-Afrika Maandag vir die tweede kwartaal uitgereik het.
Geen verband met hoe goed maatskappy vaar
Yuill sê die vraag wat hulle met hul navorsing wou beantwoord, is nie of die vergoeding te hoog is of nie, maar of uitvoerende hoofde se prestasie regstreeks gekoppel kan word aan die prestasie van die maatskappye waarvoor hulle verantwoordelik is.
Volgens hul navorsing blyk dit tans nie die geval te wees nie. Ongeag in watter sektor 'n maatskappy bedrywig is en dikwels ongeag hoe die maatskappy gevaar het, het die uitvoerende hoof steeds 'n salaris en bonus verdien wat oor die algemeen goed met dié van ander uitvoerende hoofde vergelyk.
Deloitte het die salarisinligting van die afgelope ses jaar vir sy navorsing gebruik.
Nick Icely, nog 'n vergoedingskenner van Deloitte, het Maandag op 'n paneelbespreking by die JSE in Sandton, Johannesburg, sê hoewel die publiek en aandeelhouers dikwels wil weet hoe die vergoeding geregverdig word, kan 'n direksie gewoonlik nie te veel besonderhede – soos die uitvoerende hoof se kritieke prestasie-aanwysers – verskaf nie.
"As jy die spesifieke doelwitte van jou uitvoerende hoof openbaar maak, kan jy net sowel vir jou mededingers vertel wat jy vir jou maatskappy beplan.
"Deur nie al die besonderhede te gee nie, beskerm jy jou maatskappy en sy strategie, maar dit skep die indruk dat jy inligting weerhou," sê hy.
Eksterne faktore kry die skuld
Nog 'n uitdaging is in hoe 'n mate 'n maatskappy eksterne faktore wat 'n groot impak op sy resultate kan hê, maar waaroor die uitvoerende hoof geen beheer het nie, by sy hoof se persoonlike prestasie inreken.
"Die mynbousektor is tans 'n goeie voorbeeld hiervan," sê Icely. "Die maatskappye het geen beheer oor die lae prys van hulpbronne nie. Die vraag is nou of die vergoeding van hierdie uitvoerende hoofde – wat hard werk om hul maatskappye se voortbestaan te verseker – moet daal omdat die maatskappy nie goed vaar nie," sê hy.
Nog 'n vraag is hoe direksies oor langtermynvergoedingspakkette besluit.
"Daar is gevalle waar uitvoerende hoofde groot risiko's geneem het en beleggings gedoen het. Op grond hiervan het hulle aandele ontvang. Jare later kan dié aandele bo verwagting goed vaar.
"Kan beleggers en die publiek vies wees oor dié meevaller?" vra Icely.
Die paneel sê hulle is vol vertroue dat met die aanvaarding van die King IV-kode oor korporatiewe beheer daar in die toekoms groter duidelikheid oor die vergoeding van uitvoerende hoofde sal wees en wat van hulle vereis word om vir veral medium- en langtermynbonusse te kwalifiseer.
"Ons is vol vertroue – hoewel uitvoerende hoofde se salarisse nie noodwendig deur King IV beïnvloed sal word nie – dat daar groter duidelikheid sal wees oor hoe dit geregverdig word," sê Yuill.
Meer oor: Deloitte | Jse | Ekonomie | Vergoeding | Uitvoerende Hoofde | Maatskappye | Salarisse | Ongelykheid